
Број: 05-511-38/2020
Датум: 16.12.2020.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Југослава Јовановића из Ђевања, за издавање еколошке дозволе за пословни објекат „REPROTEH CENTER“ д.о.о. Зворник, који се налази у насељу Каракај бр. 227 А, град Зворник, од 09.11.2020.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Југославу Јовановићу из Ђевања ЕКОЛОШКА ДОЗВОЛА за пословни објекат „REPROTEH CENTER“ д.о.о. Зворник, који се налази у насељу Каракај бр. 227 А, град Зворник, на грађевинској парцели означеној као к.п. број: 5395/1 и 5396/1 К.О. Зворник. Капацитет мјесечне производње креће се до 270 t.
2. Опис активности и постројења за које се издаје еколошка дозвола:
Предметни објекат jе лоциран са лијеве стране магистралног пута Зворник – Сапна у индустријској зони. Пословни објекат обавља сљедеће дјелатности: 

· рециклажа пнеуматика свих врста
· производња свих врста гумених производа 
· протектирање теретних гума
· протектирање гума за путничка возила
· вулканизирање гума за теретна возила
· вулканизирање гума за путничка возила
· аутоперионица за теретни и путнички програм
· сервисирање теретних и путничких возила
· технички преглед свих врста моторних возила.
Објекат је спратности Пр + спрат и састоји се од сљедећих цјелина:

· Погон за производњу сирове гуме

· Погон за протектирање

· Радионица за минтажу аутомобилских гума

· Радионица за поправку и одржавање моторних возила друмског саобраћаја

· Лабораторија за контролу сировина и производа (на спрату)

· Канцеларије и мокри чвор (на спрату)

· Аутоперионица (биће саграђена испред објекта).
3. Инвеститор Југослав Јовановић из Ђевања, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор Југослав Јовановић из Ђевања, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Обавезно асфалтирати манипулативне површине и саобраћајнице како би се олакшало одржавање истих.
· Саобраћајнице и манипулативне површине одржавати чистим.
· Квасити манипулативни плато у сушном периоду у циљу смањења стварања честица прашине од моторних возила која долазе на локацију.
· Инвеститор је дужан да редовно врши прање радних површина да се не би стварала прашина која може имати негативан утицај на оближње објекте и  становништво.
· Адекватном организацијом рада спречити стварање гужве и застоја.
· Испуњавати услове дефинисане у Уредби о вриједностима квалитета ваздуха („Службени гласник РС“, број: 124/12).
· Вршити редован преглед и сервис опреме и уређаја, према спецификацији произвођача.
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвоњеног нивоа.
· У случају да се током рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др…).
· Смањити на најмању могућу мјеру емисије загађујућих материја и непријатних мириса у ваздух уз примену најбоље расположивих технологија.
· Уградити и редовно одржавати вентилационе системе на машинама и у радним просторијама.
· Слободне површине на парцели озеленити растињем (чемпреси, борови) чиме се умањује утицај прашине и буке са простора локације на околину.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља где нема јавне канализације („Службени Гласник РС“, бр.68/01) и  Правилником о условима  испуштања отпадних вода у површинске воде („Службени гласник РС“, бр.44/01).
· Санитарне и фекалне отпадне воде одводити у септичку јаму која треба да буде изграђена у складу са Правилником о третману и одводњи отпадних вода за подручја градова и насеља где нема јавне канализације („Службени Гласник РС“, бр.68/01).
· Септичку јаму редовно чистити и одржавати и то најмање два пута годишње а по потреби и чешће, о чему се мора водити евиденција (датум и вријеме чишћења, подаци о средству са којим је чишћено, количина очишћеног материјала, име и презиме лица или предузећа које је извршило чишћење).
· Отпадну воду од прања и чишћења (аутоперионица) сакупљати у бетонске канале који поред улоге сакупљача-сабирника имају улогу механичког таложника крупнијих честица (пјесколова).
· Из бетонског канала исталожена употребљена вода преко решетке цијевима одлази у сепаратор уља и масти а након третмана у септичку јаму.
· Манипулативни плато са кога се спирају масти и уља треба повезати решеткастим каналима са сепаратором масти и уља а након третирања отпадну воду одводити даље у крајњи реципијент (септичку јаму).
· Инвеститор је дужан израдити сепаратор масти и уља за пречишћавање отпадних вода са манипулативних површина. 

· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Склопити уговор са установом која има овлаштење за одржавање и чишћење  сепаратора уља и масти.
· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује  се прилаз са отвореним пламеном.

· Након таложења у сепаратору пречишћена употребљена вода одводи се системом цијеви гдје се заједно са фекалном отпадном водом одводи у септичку јаму.
· Исталожени материјал из сепаратора редовно чистити и одвозити од стране овлаштене институције (ангажовати овлашћену институцију).
· У сагласности са начелом „ЗАГАЂИВАЧ ПЛАЋА“ све трошкове испитивања сопствених отпадних вода плаћа корисник постројења, као и прописану накнаду, посебним прописом за загађење.

· У случају акцидентних ситуација просипања горива, мазива, уља и сличних средстава потребно је одмах извршити посипање сухог средства (апсорбенса), те прикупљање и санацију површине на којој се десило пролијевање.
· Као апсорбенс обезбједити и користити пиљевину, екопор или сл. на локацији погона.

· Употребњени апсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Контејнери/бурад за одлагање свих врста отпада на локацији морају бити јасно означени типом и нивоом опасности и постављени на наткривеним мјестима и чврстим подлогама.
· Чврст комунални отпад сакупљати у намјенске контејнере затвореног типа и исти предавати овлашћеној институцији.
· Отпад који настаје у погону и који се рециклира треба сакупљати и одлагати у за ту намјену постављене контејнере, до њиховог преузимања од стране надлежне комуналне службе.

· Отпад од неупотребљених гума рециклирати у погону регистрованом за ту врсту дјелатности.

· Опиљци гуме који настају у процесу протектирања приликом механичког уклањања истрошеног газећег слоја гума, рециклирати их у самом погону приликом производње сирове гуме.
· Талог из сепаратора масти и уља редовно чистити и збрињавати од стране овлаштене организације.

· Обезбједити довољне количине апсорбента за случај излијевања нафте и нафтних деривата. 
· Опасни отпад (отпадно мастило, муљеви од мастила, диспергована уља, апсорбенти, крпе за брисање, заштитна одјећа, растварачи, љепила и смоле) одлагати у посуде намјењене за ту врсту отпада.
· Строго је забрањено неправилно одлагање било које врсте отпадних материја на локацији предметног објекта осим на за то унапријед дефинисана мјеста.
· Склопити Уговоре за преузимање, транспорт и коначно збрињавање продукованих врста отпада (опасан и неопасан) са фирмом овлаштеном за збрињавање наведених врста отпада.

· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15 и 70/20).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13, 106/15 и 70/20).
3.3.4. Инвеститор, Југослав Јовановић из Ђевања, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
         3.4.   Мјере након затварања постројења
Предузети неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратило у задовољавајуће стање, што значи да су испуњени сви стандарди квалитета животне средине који су бити за локацију пословног објекта, нарочито оних који се тичу заштите земљишта и воде.

4. Приликом рада постројења несмију се прекорачити граничне вредности за загађујуће материје и то:

4.1. Вриједности квалитета ваздуха – измерене вриједности квалитета ваздуха са локације предметног погона морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12). Вршити праћење основних параметара за утврђивање квалитета ваздуха предметног подручја према Уредби: сумпор диоксид (SО2), азотни оксиди: NО, NО2, NОX; озон (О3), угљенмоноксид (CО), угљен диоксид (CО2), суспендоване честице PM10, лебдеће честице, чађ, метеоролошки параметри: температура, релативна влажност и атмосферски притисак.
4.2. Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89).

	Подручје

(зона)
	Намена подручја
	Еквивалентни нивои

(Leq)
	Вршни нивои

	
	
	Дан     ноћ
	L10       L1

	I
	Болничко, љечилишно
	45        40
	55        60

	II
	Туристичко, рекреацијско,

 Опоравишно
	50        40  
	60        65

	III
	Чисто стамбено, васпитно-образовне и здравствене институције, јавне зелене и рекреационе површине
	55        45
	65        75

	IV
	Трговачко, пословно-стамбено уз саобраћајне коридоре, складишта без тешког транспорта
	60        50
	70        75

	V
	Пословно, управно, трговачко, занатско, сервисно (комунални сервис)
	65        60
	75        80

	VI
	Индустријско, складишно, сервисно и саобраћајно
	70        70
	80        85


4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник РС“, број: 44/01). Комуналне и атмосферске воде које настају у погону испустају се после сепаратора масти и уља из погона директно у септичку јаму. Извршити одређивање физичко – хемијских карактеристика ових отпадних вода.
          4.4.  Анализу земљишта је потребно урадити у случају акцидентних ситуација просипања уља и мазива, или осталих опасних материја, односно по налогу инспектора. Треба вршити визуелно надгледање земљаних површина на читавој локацији предметног погона и то што редовније, минимум једном у мјесецу, те послије сваке временске неприлике да се утврди евентуално просипање сировине или производе као и других материјала који могу контаминирати земљиште. 
5. Мониторинг
         5.1.  Одговорно лице постројења „REPROTEH CENTER“ д.о.о. Зворник, дужно је спроводити мониторинг загађујућих материја у периоду трајања еколошке дозволе, на сљедећи начин:
	Предмет

мониторинга
	Параметар који се

осматра
	Мјесто вршења

мониторинга
	Вријеме и начин вршења

мониторинга
	Разлог због чега се врши 

монито-ринга

одређеног

параметра
	Одговорност

	Квалитет
ваздуха

	Концентрација прашине и штетних полутаната.
(СО2, СО, SО2, NО, NО2,ULČ, притисак ваздуха, озон О3, температура).
релативна влажност иатмосферски притисак
	На локацији погона

	Два пута у току календарске године по дефинисаној методологији мјерења
	Да се утврди квалитет ваздуха, микроклиме
	Извођач:
Фирма специјализована за мониторинг ваздуха
Надзор: 

Инвеститор или овлаштена особа.

	Ниво буке
	Укупни ниво буке на локацији погона
	На самој локацији погона
	Два пута у току календарске године по дефинисаној методологији мјерења
	Да се утврди да је ниво буке у складу са Правилником, како укупна бука, тако и бука на радном мјесту.
	Извођач:

Фирма специјализована за мониторинг

Надзор: 

Инвеститор или овлаштена особа.

	Квалитет тла
	Визуелно надгледање
	На читавој локацији погона
	Што редовније, минимум једном у мјесецу, и послије сваке временске неприлике

	Да се утврди евентуално просипање сировине или производа као и других материјала, који могу контаминирати земљиште
	Извођач:

Инвеститор или радник кога је инвеститор задужио 

Надзор: 

Инвеститор или овлаштена особа

	Квалитет воде
	Физичко хемијско – биолошки  параметри (основни показатељи квалитета воде)
	Испуст из сепаратора масти и уља предметног погона

	Два пута у току календарске године по један узорак

	Одређивање утицаја ефлуента на реципијент
	Извођач:

Фирма специјализована за мониторинг вода

Надзор: 

Инвеститор или овлаштена особа 

	Пејзажни изглед
	Визуелно надгледање целокупног постројења, запрашеност, уређеност
	Фасаде, кровови, манипулативне површине
	Четири пута у току календарске године
	Да се изналазе нова рјешења која би побољшалавизуелни изглед и пејзажне карактеристике погона.
	Извођач:

Инвеститор или радник кога је инвеститор задужио

Надзор: 

Инвеститор или овлаштена особа


5.2. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Градске управе. 

6.  Чланом 102. Закона о заштити животне средине ("Службени гласник РС", број: 71/12, 79/15 и 70/20) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.

Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања.  

7. Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

8. Саставни дио овог рјешења су Докази уз захтјев за издавање еколошке дозволе израђени од овлашћене институције ПЈ „МАСТЕР ИНСТИТУТ“ д.о.о. Бања Лука.
9.   Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). Након истека овог рока надлежни орган ће извршити ревизију овог рјешења на захтјев странке.

О Б Р А З Л О Ж Е Њ Е
         Инвеститор, Југослав Јовановић из Ђевања, дана 09.11.2020.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат „REPROTEH CENTER“ д.о.о. Зворник који се налази у насељу Каракај бр. 227 А, град Зворник, на грађевинској парцели означеној као к.п. број: 5395/1 и 5396/1 К.О. Зворник.

         Уз Захтјев су достављени Докази, које је урадила овлашћена институција ПЈ „МАСТЕР ИНСТИТУТ“ д.о.о. Бања Лука, која поседује лиценцу за обављање дјелатности из области заштите животне средине, број: 7-К/03 од 06.09.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број радног налога: РН – 287-38-4/01/20 урађених у октобру 2020.год., приложио:
· Рјешење о регистрацији, Окружни привредни суд у Бијељини, број: 059-О-Reg-20-000 596 од 10.09.2020.год.
· Рјешење – грађевинска дозвола, Одјељење за просторно уређење Градска управа Града Зворник, број: 04-361-9/18 од 07.02.2018.год.
· Рјешење о издавању употребне дозволе, Одјељење за просторно уређење Градска управа Града Зворник, број: 04-361-28/2020 од 26.08.2020.год.
· Посједовни лист, Републичка управа за геодетске и имовинско – првне послове Бања Лука, ПЈ Зворник, број: 21.21-952.1-1-2213/2020 од 12.10.2020.год.
· Увјерење, Министарство финансија РС, Пореска управа, ПЈ Зворник, број: 06/1.06/0801-455.12-136116/20 од 22.09.2020.год.

· Пуномоћ, Нотар Зоран Ковачевић, опу 2098/20 .
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 10.11.- 10.12.2020. год. У Законом предвиђеном року од 30 дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                         НАЧЕЛНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији
2

